CELEX: 62007FO0050
Language: el
Date: 2007-11-08 00:00:00
Title: Διάταξη του Προέδρου του Δικαστηρίου Δημόσιας Διοίκησης της 8ης Νοεμβρίου  2007. # Valentina Hristova κατά Επιτροπής των Ευρωπαϊκών Κοινοτήτων. # Υπόθεση F-50/07 AJ.

ΔΙΑΤΑΞΗ ΤΟΥ ΠΡΟΕΔΡΟΥ ΤΟΥ ΔΙΚΑΣΤΗΡΙΟΥ ΔΗΜΟΣΙΑΣ ΔΙΟΙΚΗΣΗΣ
      της 8ης Νοεμβρίου 2007
      Υπόθεση F‑50/07 AJ 
      Valentina Hristova
      κατά
      Επιτροπής των Ευρωπαϊκών Κοινοτήτων
      «Ευεργέτημα πενίας»
      Αντικείμενο: Αίτηση με την οποία η V. Hristova ζητεί να τύχει του ευεργετήματος πενίας, δυνάμει του άρθρου 94 του Κανονισμού Διαδικασίας
         του Πρωτοδικείου, που κατά την ημερομηνία υποβολής της αιτήσεως παροχής του ευεργετήματος πενίας είχε κατ’ αναλογίαν εφαρμογή
         στο Δικαστήριο Δημόσιας Διοίκησης δυνάμει του άρθρου 3, παράγραφος 4, της αποφάσεως 2004/752/ΕΚ, Ευρατόμ του Συμβουλίου, της
         2ας Νοεμβρίου 2004, για την ίδρυση Δικαστηρίου Δημόσιας Διοίκησης της Ευρωπαϊκής Ένωσης (ΕΕ L 333, σ. 7), προκειμένου να ασκήσει
         προσφυγή με αίτημα την ακύρωση της αποφάσεως της εξεταστικής επιτροπής του γενικού διαγωνισμού EPSO/AST/14/06 της 3ης Απριλίου
         2007, περί αποκλεισμού της προσφεύγουσας από τον εν λόγω διαγωνισμό τον οποίο διοργάνωσε η Ευρωπαϊκή Υπηρεσία Επιλογής Προσωπικού
         (EPSO) για την κατάρτιση εφεδρικού πίνακα για μελλοντικές προσλήψεις βοηθών βουλγαρικής ιθαγένειας στον τομέα της γραμματείας
         (ΕΕ C 145 A, σ. 22).
      
      Απόφαση: Στην προσφεύγουσα χορηγείται το ευεργέτημα πενίας. Στους δικηγόρους που θα εκπροσωπήσουν την προσφεύγουσα θα καταβληθεί, βάσει
         δικαιολογητικών, ποσό που θα αντιστοιχεί στα δικαστικά έξοδά της, εντός του ορίου των 1 000 ευρώ για την έγγραφη διαδικασία
         και των 1 000 ευρώ για την προφορική διαδικασία. Οι Angel Kerelov και Georgi Kerelov διορίζονται δικηγόροι για να εκπροσωπήσουν
         την προσφεύγουσα.
      
      Περίληψη
      Διαδικασία – Αίτηση παροχής του ευεργετήματος πενίας – Προϋποθέσεις χορηγήσεως
      (ΚανονισμόςΔιαδικασίαςτουΠρωτοδικείου, άρθρα94 §§1 έως 3 και 96 § 3· απόφαση 2004/752 του Συμβουλίου, άρθρο3 §4)